Thrashcore

Thrashcore, známy aj ako fastcore ("v skutočnosti sú medzi oboma subžánrami drobné rozdiely, často sú ale uvádzané ako totožné") je podžáner hardcore punku vyznačujúci sa rýchlym tempom hrania. Vznikol na začiatkom 80.rokov 20. storočia v Spojených štátoch. Thrashcore je v zásade rýchlejší hardcore punk, zo stopovými pasážami (z angl. 'blast beat'). Takt tejto hudby znie akoby trhane, v niektorých častiach je rýchle tempo stopnuté, aby sa následne opäť rozbehlo (niekedy znejúc ako náraz "eng. blast"). Piesne sú väčšinou veľmi krátke, a thrashcore sa považuje za ako menej harmonického, menej metalického predchodca grindcoru.
Podobne ako v hardcore punku, aj v thrashcore sa v textoch piesní zdôrazňovala mladícka rebélia a antimilitarizmus. Žáner je úzko spätý so skateboardovou kultúrou.
Terminologický dvojzmysel.
Thrashcore sa často pletie z crossover thrashom a niekedy thrash metalom. Dôvod týchto omylov je spôsobený často tým, že množstvo crossover thrash kapiel, ako napríklad D.R.I. sa formovali pod vplyvom thrashcoreových kapiel. Termín thrashcore je staro-nový, ako názov podžánru hardcore sa datuje približne od roku 1993. Okrem toho bol v 80. rokoch pomenovanie "thrash" synonymom pre hardcore punk (napr. pri kompilácií "New York Thrash", vydanej v r. 1982). Časom sa začal používať na pomenovanie rýchlejšej a tvrdšej odnože hardcore. Prípona „-cor„“ je pridaná dodatočne na rozdelenie od thrash metalu, ktorý je priaznivcami rovnako označovaný ako „thrash“. Ešte viac zmätočne je termín thrashcore občasne používaný hudobnými kritikmi na označenie metalcorových kapiel, ovplyvnených thrash metalom.
História.
Pôvod.
Podobne ako sa hardcore punkové kapely vyvinuli od svojích punk rockoých predchodcov väčšou intenzitou a výbušnosťou, sa aj thrashcorevé kapely ("niekedy jednoducho označované ako "thrash"") odlišovali hraním v krkolomnom tempe, ktorým nekompromisne priniesli inováciu do hardcore. Thrashcoreové kapely sa paralelne rozvíjali s inými subžánrami, a využívali podobné postupy ako street punkové, ale najmä Disbeatové kapely. To sa týkalo aj amerických "thrash" kapiel formujúcich žáner začiatkom 80. rokov, ako Cryptic Slaughter (Santa Monica), Dirty Rotten Imbeciles (D.R.I.) (Houston), Septic Death (Boise) a Siege (Weymouth, Massachusetts). V európe to boli Electro Hippies (UK), Lärm (HOL), Raw Power (TAL), v Japonsku S.O.B.. Aj tieto ovplyvnili vývoj a smerovanie thrash core vo svete. Za zmienku ešte stojí vplyv neskoršej tvorby americkej hardcore punkovej kapely Negative Approach.
Powerviolence.
Powerviolence scéna sa vyvinula z thrashcorovej vlny v Bay Area, v Kalifornii ako protajšok britskému grindcoru (ten mal pôvod v cruste). Powerviolence kapely sa od grindcore odlišovali kvôli rastúcej spriaznenosti grindcorových kapiel s deathmetalovými, ktoré pôsobili najmä na Floride, Švédsku a Brazílii. Skupiny hrajúce powerviolence chceli navodiť asociáciu s metalovou kultúrou, ktorú prezentovali crossover thrash, thrash metal, a grindcore. Podobne ako thrashcorové, aj power violence kapely sa inšpirovali crustom, niektoré prvky prevzali z youth crew, prípadne z noisu.
Návrat Thrashcore.
Deväťdesiate roky predstavujú návrat thrashcoru, a kapely, ktoré boli označované ako power violence, alebo grindcore začali objavovať a využívať vplyvy predchádzajúcich období thrashcoru. Týmto skupinám sa často hovorilo „bandana“ thrash ("eng. bandana = šatka"), vďaka tomu, že veľká časť členov kapiel nosila počas vystúpení na hlavách šatky. Medzi významné thrashcore kapely 90. rokov patria hlavne Code 13, Guyana Punch Line, What Happens Next?, R.A.M.B.O. (USA) Vitamin X (HOL), Vivisick (JAP), Voorhees (UK). Mnohé zo spomínaných spájali thrashcore s inými elementami hardcore punku, ako napríklad straight edge, anarcho-punk, youth crew, alebo crust punkom.
Dnešný thrashcore.
Významné thrashcore kapely začiatkom 21. storočia pokračujú v odkazoch ich predchodcov z rokov 90. Medzi najvýznamnejšie patria Limp Wrist, ktorý svoju hudbu označovali ako queercore ("eng. queer=homosexuálny"); D.S.13 zo Švédska, alebo Holandsko-americká kapela Das Oath.